SK Úradný vestník Európskej únie C 122/5

Informácie oznámené členskými štátmi o štátnej pomoci poskytnutej v súlade s nariadením Komisie (ES) č. 1857/2006 o uplatňovaní článkov 87 a 88 zmluvy na štátnu pomoc pre malé a stredné podniky (MSP) pôsobiace vo výrobe, spracovaní a odbyte poľnohospodárskych výrobkov, ktorým sa mení a dopĺňa nariadenie (ES) č. 70/2001

2010/C 122/05

Č. pomoci: XA 25/10

Členský štát: Litovská republika

Región: —

Názov schémy štátnej pomoci alebo názov podniku prijímajúceho individuálnu štátnu pomoc: Pagalba kokybiškų žemės ūkio produktų gamybai skatinti (Schemos XA 165/2008 pakeitimas)

Právny základ: Lietuvos Respublikos žemės ūkio ministro 2010 m. vasario 1 d. įsakymas Nr. 3D-62 „Dėl žemės ūkio ministro 2007 m. balandžio 23 d. įsakymo Nr. 3D-184 „Dėl pagalbos kokybiškų žemės ūkio produktų gamybai skatinti teikimo taisyklių patvirtinimo“ pakeitimo“

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: 2 000 000 LTL, (1 448 100 EUR podľa oficiálneho výmenného kurzu)

Maximálna intenzita pomoci:

1. Až do výšky 100 % nákladov na prípravu žiadostí o zápis chránených označení pôvodu alebo chránených zemepisných označení do registra v súlade s nariadením (ES) č. 510/2006;

2. Až do výšky 100 % nákladov na prípravu žiadostí o zápis zaručenej tradičnej špeciality do registra v súlade s nariadením (ES) č. 509/2006.

Dátum implementácie: Schéma štátnej pomoci nadobudne platnosť, keď Komisia zašle potvrdenie o prijatí, pridelí schéme identifikačné číslo a na internete uverejní súhrnné informácie.

Dátum nadobudnutia účinnosti osvedčenia: 1. marec 2010.

Trvanie schémy štátnej pomoci alebo individuálnej štátnej pomoci: Do 31. decembra 2013.

Účel pomoci: Pomoc pre MSP

Povzbudenie primárnej výroby akostných poľnohospodárskych výrobkov v súlade s článkom 14 nariadenia Komisie (ES) č. 1857/2006.

Príslušné odvetvia hospodárstva: primárna výroba poľnohospodárskych výrobkov

Názov a adresa orgánu poskytujúceho pomoc:

Lietuvos Respublikos žemės ūkio ministerija Gedimino pr. 19 (Lelevelio g. 6) LT-01103 Vilnius LIETUVA/LITHUANIA

Internetová stránka: http://www.zum.lt/lt/zemes-ukio-ministerija/maisto-sauga-ir-kokybe/valstybes-pagalba/teises-aktai/

Ďalšie informácie:

— Táto schéma štátnej pomoci nahradí po svojom vstupe do platnosti predchdzajúcu schému č. XA 165/08 „Pagalba kokybiškų žemės ūkio produktų gamybai skatinti“ (Pomoc na povzbudenie produkcie akostných poľnohospodárskych výrobkov).

— Podľa vykonávacích predpisov sa k tejto schéme štátnej pomoci taktiež poskytuje pomoc de minimis v súlade s nariadením Komisie (ES) č. 1998/2006 z 15. decembra 2006 o použití článkov 87 a 88 zmluvy na pomoc de minimis (Ú. v. EÚ L 379, 28.12.2006, s. 5). Prvovýrobcom poľnohospodárskych výrobkov však pomoc de minimis poskytnutá nebude.

Č. pomoci: XA 28/10

Členský štát: Španielsko

Región: Comunidad Autónoma de Andalucía

Názov schémy štátnej pomoci alebo názov podniku prijímajúceho individuálnu štátnu pomoc: Ayudas dirigidas a las Agrupaciones de Producción Integrada (APIs) para la prestación de servicios de asesoría.

Právny základ: Orden de de de 2010, por la que se establecen las bases reguladoras para la concesión de las ayudas dirigidas a las Agrupaciones de Producción Integrada (APIs) para la prestación de servicios de asesoría, y se procede a su convocatoria para 2010.

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: 2 600 000 EUR.

Maximálna intenzita pomoci: Od 70 % do 90 %. Sú to teda hodnoty pod maximálnou výškou 100 % ustanovenou v nariadení o výnimkách.

Dátum implementácie: Odo dňa uverejnenia identifikačného čísla žiadosti o výnimku na webovej stránke Generálneho riaditeľstva Európskej komisie pre poľnohospodárstvo a rozvoj vidieka.

Trvanie schémy štátnej pomoci alebo individuálnej štátnej pomoci: Do 31. decembra 2013.

Účel pomoci: Technická pomoc, článok 15 nariadenia.

Príslušné odvetvia hospodárstva: Opatrenie sa týka dvoch odvetví: bavlny a rezaných kvetov, karafiátov a klinčekov spadajúcich pod tieto číselné znaky:

A10106 – Pestovanie plodín na vlákno

A10109 – Pestovanie ostatných netrvácnych plodín

Nástroj pomoci: Granty

Názov a adresa orgánu poskytujúceho pomoc:

Consejería de Agricultura y Pesca de la Junta de Andalucía C/ Tabladilla, s/n 41071 Sevilla ESPAÑA

Internetová stránka: http://www.juntadeandalucia.es/agriculturaypesca/portal/www/portal/com/bin/portal/DGPAgraria/Sanidad_Vegetal/borrador_orden_apis/borrador_orden_apis_servicios_de_asesorxa.pdf

Ďalšie informácie:

— Konečnými príjemcami tejto pomoci sú malé a stredné podniky pôsobiace v prvovýrobe poľnohospodárskych výrobkov. Pomoc ustanovená v tejto vyhláške sa však rozdeľuje prostredníctvom integrovaných výrobných skupín (API) za predpokladu, že pomoc sa má v súlade s článkom 15 ods. 3 nariadenia (ES) č. 1857/2006 poskytnúť formou dotovaných služieb a nezahŕňa priame vyplácanie finančných prostriedkov výrobcom.

— Poradenské služby budú musieť byť k dispozícii všetkým oprávneným subjektom v príslušnej oblasti, a to na základe objektívne zadefinovaných podmienok, pričom členstvo v integrovanej výrobnej skupine nie je podmienkou prístupu k týmto službám. Akýkoľvek príspevok nečlenov na administratívne náklady integrovanej výrobnej skupiny alebo organizácie sa musí obmedziť na pomerné náklady poskytnutia služby.

— V súlade s ustanoveniami článku 18 ods. 1 písm. c) nariadenia Komisie (ES) č. 1857/2006 z 15. decembra 2006 sa pomoc poskytne len v súlade s ustanoveniami tejto vyhlášky na činnosti vykonané po predložení žiadosti a ďalej na činnosti vykonané po prijatí náležitej žiadosti o poskytnutie pomoci príslušným orgánom takým spôsobom, z ktorého vyplýva povinnosť orgánu poskytnúť pomoc, pričom sa jasne uvedie výška pomoci, ktorá sa má poskytnúť, či metóda, ktorá sa použije na vypočítanie výšky pomoci.

Č. pomoci: XA 29/10

Členský štát: Španielsko

Región: Cataluña

Názov schémy štátnej pomoci alebo názov podniku prijímajúceho individuálnu štátnu pomoc: Ayudas para el fomento de la instalación de mallas para la protección de los cultivos agrícolas.

Právny základ: Proyecto de Orden AAR/XX/2010, de XX de XX de 2010, por la cual se aprueban las bases reguladoras de las ayudas para la implantación de mallas de protección de los cultivos de las explotaciones agrícolas de Cataluña, y se convocan las correspondientes al 2010.

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Maximálna výška pomoci poskytnutej počas trojročného obdobia 2010 – 2012 predstavuje 24 mil. EUR v tomto rozčlenení: 7 mil. EUR na rok 2010, 8 mil. EUR na rok 2011 a 9 mil. EUR na rok 2012.

Maximálna výška oprávnenej investície nesmie prekročiť 15 000 EUR na hektár v prípade drevnatých plodín a 25 000 EUR na hektár v prípade záhradných a okrasných rastlín.

Pomoc pozostáva z plnej náhrady (100 %) úrokov z pôžičiek poskytnutých príslušným orgánom. Poskytnuté pôžičky dosiahnu až do 100 % oprávnenej investície s plnou náhradou (100 %) úrokov v rámci obmedzení stanovených v článku 4 nariadenia (ES) č. 1857/2006 vzťahujúcich sa na intenzitu a výšku pomoci.

Maximálna intenzita pomoci: Celková intenzita pomoci nesmie prekročiť 50 % oprávnenej investície v znevýhodnených oblastiach a 40 % v iných oblastiach v súlade s ustanoveniami článku 4 ods. 2 písm. a), b) a c) nariadenia (ES) č. 1857/2006.

Dátum implementácie: Schéma pomoci nadobudne účinnosť dňom uverejnenia identifikačného čísla žiadosti o výnimku v súlade s nariadením (ES) č. 1857/2006 na webovej stránke Generálneho riaditeľstva pre poľnohospodárstvo a rozvoj vidieka a bude sa uplatňovať do 31. decembra 2012.

Trvanie schémy štátnej pomoci alebo individuálnej štátnej pomoci: Od 2010 do 2012.

Účel pomoci: Investovanie do poľnohospodárskych podnikov [článok 4 nariadenia (ES) č. 1857/2006].

Účelom pomoci je podporovať inštaláciu sietí na ochranu poľnohospodárskych plodín, čím sa:

Príslušné odvetvia hospodárstva: Prvovýrobcovia v rámci odvetvia poľnohospodárova.

Kód NACE:

01. – Poľnohospodárstvo, poľovníctvo a súvisiace služby

Názov a adresa orgánu poskytujúceho pomoc:

Departament d’Agricultura, Alimentació i Acció Rural Generalitat de Catalunya Gran Via de les Corts Catalanes, 612-614 08007 Barcelona ESPAÑA

Internetová stránka: http://www20.gencat.cat/docs/DAR/DE_Departament/DE03_Normativa/DE03_04_Ajuts_estat/2010/Documents/Fitxers_estatics/10033061.pdf

Ďalšie informácie:

Direcció General d’Agricultura i Ramaderia Gran Via de les Corts Catalanes, 612-614 08007 Barcelona ESPAÑA

Č. pomoci: XA 46/10

Členský štát: Spojené kráľovstvo

Región: Anglicko – (Northumberland)

Názov schémy štátnej pomoci alebo názov podniku prijímajúceho individuálnu štátnu pomoc: Extension to the River Till Sheep Dip Reduction Project (previous scheme XA 318/08) now known as the ‘Sheep Dip Reduction Project’

Právny základ: Agricultural Act 1986 Section 1(c)

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Od 1. apríla 2010 predstavuje celkový rozpočet 20 000 GBP a bude sa vyplácať jednorázovo pri ukončení prác.

Maximálna intenzita pomoci: Intenzita pomoci je 50 % na zlepšenie dezinfekčných zariadení, čo je v súlade s článkom 4 ods. 3 písm. d) nariadenia Komisie (ES) č. 1857/2006.

Dátum implementácie: Schéma sa začne uplatňovať 1. apríla 2010.

Trvanie schémy štátnej pomoci alebo individuálnej štátnej pomoci: Schéma sa začne uplatňovať 1. apríla 2010. Žiadosti o poskytnutie štátnej pomoci sa zasielajú najneskôr do 31. mája 2010. Posledná platba sa uskutoční 31. marca 2011.

Účel pomoci: Účelom projektu River Till Sheep Dip Reduction je minimalizovať riziko znečistenia v povodiach rieky Tweed (Anglicko), Aln, Coquet a pobrežných spádových oblastiach (Coastal Streams Catchment), pričom poľnohospodári budú naďalej vykonávať účinnú ochranu zvierat proti ektoparazitom. To sa dosiahne zdokonaľovaním dezinfekčných zariadení používaných pri chove oviec. Je to v súlade s článkom 4 ods. 3 písm. d) nariadenia Komisie (ES) č. 1857/2006.

Poľnohospodárske podniky sa musia klasifikovať ako malé a stredné podniky (MSP) v súlade s článkom 2 ods. 5 nariadenia Komisie (ES) č. 1857/2006.

Príslušné odvetvia hospodárstva: Tento projekt sa vzťahuje na chovateľov tých zvierat, ktoré sú napadnuté ektoparazitmi. Projekt je otvorený pre všetky odvetvia poľnohospodárstva.

Názov a adresa orgánu poskytujúceho pomoc:

Štatutárnym orgánom zodpovedným za program je: Environment Agency Tyneside House Skinnerburn Road Newcastle NE4 7AR UNITED KINGDOM

Organizácia prevádzkujúca schému je: Environment Agency Tyneside House Skinnerburn Road Newcastle NE4 7AR UNITED KINGDOM

Internetová stránka: http://www.northumberlandnationalpark.org.uk/livingin/grantsandsupport/rivertilldipfund.htm

Ďalšie informácie: Ďalšie a podrobnejšie informácie týkajúce sa oprávnenosti a pravidiel schémy sú dostupné na uvedenej internetovej stránke.

Toto nie je nová schéma štátnej pomoci, ide o rozšírenie predošlej schémy s číslom XA 318/08. Zmeny, ktoré nastali, sú iba predĺžením doby platnosti už existujúcej schémy o 1 rok vďaka dodatočnému financovaniu vo výške 20 000 GBP a rozšírením geografickej oblasti, na ktorú sa táto schéma vzťahuje.

Č. pomoci: XA 55/10

Členský štát: Francúzsko

Región: Department Gers

Názov schémy štátnej pomoci alebo názov podniku prijímajúceho individuálnu štátnu pomoc: Aides aux investissements collectifs en CUMA (coopératives d’utilisation de matériel agricole) dans le département du Gers.

Právny základ:

— Articles L 1511-1 et suivants, article L 4211-1 du Code général des collectivités territoriales

— Délibération du Conseil général du Gers

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: (Maximálne) 100 000 EUR ročne.

Maximálna intenzita pomoci: 15 %

Pomoc na zariadenie a traktory:

Pomoc na výstavbu prístreškov pre poľnohospodárske stroje:

Dátum implementácie: Od doručenia potvrdenia o prijatí obsahujúceho identifikačné číslo opatrenia a uverejnenia zhrnutia na internetovej stránke Komisie.

Trvanie schémy štátnej pomoci alebo individuálnej štátnej pomoci: Do 31. decembra 2013.

Účel pomoci: Táto schéma pomoci spadá do pôsobnosti článku 4 nariadenia Komisie (ES) č. 1857/2006 z 15. decembra 2006.

Cieľom opatrenia je uľahčiť získavanie zariadení prospešných pre dynamický kolektívny rozvoj vidieka, a to najmä v rámci zlepšovania podmienok v poľnohospodárskych podnikoch z hľadiska pestovania a životného prostredia (napríklad určitý počet zariadení ako sú prostriedky na mechanické pletie, ktoré prispievajú k ochrane životného prostredia) alebo výstavba prístreškov pre poľnohospodárske stroje.

Zariadenia oprávnené na pomoc departementu sú nasledovné:

Pomoc na zariadenia: oprávnená je len pomoc na kúpu nového zariadenia, s výnimkou investícií do výmeny nasledovných zariadení:

zariadenia na obrábanie pôdy umožňujúce zavádzanie jednoduchších techník obrábania pôdy a mechanického pletia: drviče rastlín, rotačné drviče, plečky, kypriče, rotačné a diskové brány, sejacie stroje pre jednoduchšie obrábanie pôdy...

zariadenia na rozmetávanie organickej hmoty: rozmetače kompostu, rozstrekovače organickej hmoty, rozmetače hnoja, nádrže na močovku s rozstrekovacím zariadením...

zariadenia na spracovanie trávy: žacie stoje, zberače, obracače, ovíjačky, lisy, obracače pokosu...

zariadenia na skladovanie,

špeciálne zariadenia na pestovanie tabaku: zberače tabaku,

lisy na olej.

Pomoc na traktory, v prípade vytvárania skupiny „traktorov“ v rámci jedného CUMA a pre jeden samotný traktor (prvý nákup).

Pomoc na výstavbu prístreškov pre poľnohospodárske stroje určené na činnosti CUMA alebo zastrešovanie zariadení.

Predstavenstvo rozhodlo, že na nákup traktorov a výstavbu prístreškov sa môže použiť iba polovica rozpočtu určeného na túto pomoc.

Okrem toho je pomoc vyhradená pre:

poľnohospodárske podniky, veľkosť ktorých nepresahuje veľkosť MSP v zmysle právnych predpisov Spoločenstva, ktorá je v nich vymedzená [pozri prílohu I k nariadeniu Komisie (ES) č. 800/2008 zo 6. augusta 2008, Ú. v. EÚ L 214, 9.8.2008],

poľnohospodárske podniky, ktoré pôsobia v oblasti prvovýroby poľnohospodárskych výrobkov,

podniky, ktoré sa nenachádzajú v ťažkostiach v zmysle usmernení Spoločenstva o štátnej pomoci na záchranu a reštrukturalizáciu firiem v ťažkostiach (Ú. v. EÚ C 244, 1.10.2004).

Príslušné odvetvia hospodárstva: Všetky CUMA (družstvá so spoločným využívaním poľnohospodárskeho vybavenia) v departmente Gers, bez ohľadu na predmet výroby.

Názov a adresa orgánu poskytujúceho pomoc:

Monsieur le Président du Conseil général du Gers Direction de l’Agriculture, de l’Eau et de l’Environnement 81, route de Pessan 32000 Auch FRANCE

Internetová stránka: http://www.gers-gascogne.com/ovidentia/index.php?tg=articles&idx=More&topics=408&article=1815

Ďalšie informácie: —